૧૯૮૦માં ક્ધનૂરના અખિલ ભારતીય વિદ્યાર્થી પરિષદના અગ્રણી કાર્યકર શ્રી ગંગાધરન્ની નિર્મમ હત્યા, સરકારી કચેરીમાં જ સરેઆમ કરવામાં આવી. શ્રી ગંગાધરન્ જે દિવસે તેમની સરકારી નોકરીમાં જોડાયા, એ દિવસે જ્યારે તેઓ તેમની સરકારી કચેરીમાં આવ્યા ત્યારે અગાઉથી જ ત્યાં હાજર માર્ક્સવાદી બાતમીદારે તેની ખબર પહોંચાડી. જોતજોતામાં માર્ક્સવાદીઓ ત્યાં હથિયારો સાથે ધસી આવ્યા. સહુના દેખતાં શ્રી ગંગાધરન્ની તેમની ઑફિસની ખુરશીમાં જ બર્બર હત્યા કરવામાં આવી. ગંગાધરન્ના પોસ્ટમોર્ટમને અટકાવવા માટે માર્ક્સવાદીઓએ જિલ્લા કલેક્ટરને પણ ધમકી આપેલી. ૧૮ સપ્ટેમ્બર, ૧૯૮૦ને દિવસે સંઘના કાર્યકર્તા ૨૭ વર્ષના શ્રી ગોપાલકૃષ્ણન્ પર બસ મુસાફરી દરમ્યાન ચાલુ બસમાં જ હુમલો કરવામાં આવ્યો. શ્રી ગોપાલકૃષ્ણન્ને ચાલુ બસમાંથી જ બહાર ધકેલી દઈ, ઉપરાઉપરી ખંજરો ભોંકીને તેમની કરપીણ હત્યા કરવામાં આવી. ૧૯૮૪માં અર્નાકુલમ્ જિલ્લાના જ્યદોજી ગામમાં સંઘના પૂર્વપ્રચારક શ્રી અયપ્પન ઉપર બોમ્બ વિસ્ફોટ કરીને તેમને મોતને ઘાટ ઉતારી દેવામાં આવ્યા ! એ જ વર્ષમાં એર્નાકુલમ્ જિલ્લાના ત્રિપ્પુનિતુરા ગામમાં શ્રી ઉન્નતકૃષ્ણન્ને નિર્દયી રીતે મારી નાખવામાં આવ્યા. ૧૯૮૭માં તિરુઅનંતપુરમ્ જિલ્લાના મુરિક્કુલપુઝા ગામમાં માર્ક્સવાદીઓએ કરેલા હિંસક હુમલામાં એક જ સાથે ૩ સ્વયંસેવકો માર્યા ગયા. હુમલાવરો માર્ક્સવાદીઓ હતા. એ જ રીતે ૧૯૯૬માં અલપ્પુઝા જિલ્લાના પન્નાર ગામના દેવાશ્રય બોર્ડ કૉલેજના, અખિલ ભારતીય વિદ્યાર્થી પરિષદના ત્રણ સક્રિય કાર્યકર્તાઓ અનુ, સજિત અને કિમ કણને ત્યાંની પંપા નદીમાં બેરહમીપૂર્વક ડુબાડી દઈને તેઓને મોતને ઘાટ ઉતારી દેવામાં આવ્યા. ૧૯૯૬માં કોટ્ટાયમ જિલ્લાના ચંગનાસેરી ગામમાં અ.ભા. વિદ્યાર્થી પરિષદના સક્રિય સદસ્ય શ્રી બીંબીની પણ ક્રૂર હત્યા કરવામાં આવી.